gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3292, del 23-07-1998 (1998/5813)

Informació pública de la modificació del Pla General d'Ordenació Urbana de Castelló de la Plana per al desenrotllament de la unitat d'execució que inclou els terrenys situats entre el camí del Pi Gros, l'avinguda d'Almassora i la Ronda Sud.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3292

Data del DOGV
:   23-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5813


Organisme emissor
:   Ajuntament de Castelló de la Plana

Tipus de document
:   Anunci

Informació pública de la modificació del Pla General d'Ordenació Urbana de Castelló de la Plana per al desenrotllament de la unitat d'execució que inclou els terrenys situats entre el camí del Pi Gros, l'avinguda d'Almassora i la Ronda Sud. [1998/Q5813]
  
El Ple de l'Ajuntament de Castelló de la Plana, en data 28 de maig de 1998, adoptà el següent acord:
  
"1. Fer propi el document de modificació del Pla General presentat per Caspronave 3, SL.
  
2. Exposar al públic durant el termini d'un mes en el Diari Oficial de la Generalitat Valenciana, en el Butlletí Oficial de la Província i en la premsa local, el Projecte de Modificació del Pla General de la zona situada entre el camí del Pi Gros, l'avinguda d'Almassora i la Ronda Sud."
  
La qual cosa es fa pública perquè se'n prenga coneixement de conformitat amb l'article 38 de la Llei 6/1994, de 15 de novembre, Reguladora de l'Activitat Urbanística, per tal que durant el termini d'un mes, comptat des d'aquesta publicació, els qui estiguessen interessats puguen consultar l'expedient (de 09.00 a 14.00 hores, a la Secció d'Urbanisme i Obres de l'Ajuntament de Castelló de la Plana, 4.ª planta), i presentar totes les al·legacions que creguen convenients.
Diari Oficial de la Generalitat Valenciana


Sumari del DOGV 3320, del 01-09-1998 (1998/6736)

Informació pública de l'expedient d'Homologació i Redelimitació dels Sectors 13, 14 i 12, Reordenació del Parc Ansaldo en sòl urbà.
-----------------------------------------------------------------------------------------------------------------------------------

### Dades del document

Número de DOGV
:   3320

Data del DOGV
:   01-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6736


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de l'expedient d'Homologació i Redelimitació dels Sectors 13, 14 i 12, Reordenació del Parc Ansaldo en sòl urbà. [1998/X6736]
  
Per acord del Ple de l'Ajuntament, del dia 8 de juny de 1998, se sotmet a informació pública l'expedient d'Homologació i Redelimitació dels Sectors 13, 14 i 12, Reordenació del Parc Ansaldo en sòl urbà, pel termini d'un mes, comptador a partir de la inserció d'aquest anunci en el Diari Oficial de la Generalitat Valenciana, durant el qual s'hi podran formular les al·legacions que s'estimen pertinents.
  
Cosa que fem pública per tal de complir el que preveu la Disposició Transitòria Primera, en relació amb l'article 35 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3221, del 14-04-1998 (1998/1943)

Ressenya de l'Acord de 17 de desembre de 1997, de la Comissió Territorial d'Urbanisme de València, relatiu a l'aprovació definitiva del Pla General de Guadassuar.
------------------------------------------------------------------------------------------------------------------------------------------------------------------

### Dades del document

Número de DOGV
:   3221

Data del DOGV
:   14-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1943


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de l'Acord de 17 de desembre de 1997, de la Comissió Territorial d'Urbanisme de València, relatiu a l'aprovació definitiva del Pla General de Guadassuar. [1998/Q1943]
  
De conformitat amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya de l'Acord de 17 de desembre de 1997, de la Comissió Territorial d'Urbanisme de València, i publicat juntament amb les Normes Urbanístiques aprovades en el Butlletí Oficial de la Província de València número 57, del dia 9 de març de 1998.
  
- Relatiu a l'aprovació definitiva del Pla General de Guadassuar.
  
Contra aquesta resolució, que no esgota la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador des de la data de publicació d'aquest anunci. Això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3293, del 24-07-1998 (1998/5989)

Concurs. Contractació del servei de neteja de les dependències del Consell Metropolità de l'Horta.
--------------------------------------------------------------------------------------------------

### Dades del document

Número de DOGV
:   3293

Data del DOGV
:   24-07-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/5989


Data del document
:   03-07-1998

Organisme emissor
:   Consell Metropolita de l'Horta

Tipus de document
:   Concurs

Descriptors 

:   * manteniment
    * licitació
    * edifici públic

Concurs. Contractació del servei de neteja de les dependències del Consell Metropolità de l'Horta. [1998/M5989]
  
1. Objecte
  
a) Descripció: servei de neteja de les dependències del Consell Metropolità de l'Horta, de conformitat amb les condicions establides en el plec de prescripcions tècniques.
  
b) Duració: un any, que començarà a vigir el dia 1 de gener i acabarà el 31 de desembre de 1999, i serà susceptible de pròrroga, fins a un màxim de sis anys.
  
2. Tipus de licitació
  
El preu del contracte que ha de servir de base a l'esmentada contractació és de 4.300.000 pessetes, IVA inclòs.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Garanties provisional i definitiva
  
a) Provisional: 86.000 pessetes.
  
b) Definitiva: 172.000 pessetes.
  
5. Obtenció de la documentació i informació
  
a) Entitat: Consell Metropolità de l'Horta.
  
b) Domicili: plaça de l'Ajuntament, número 9 València.
  
c) Telèfon: 23 743 64 73; extensió: 507. Telefax: 96 351 52 24.
  
d) Data límit obtenció documents i informació: fins el dia anterior a la finalització del termini de presentació de pliques.
  
6. Presentació de proposicions
  
a) Data límit: les ofertes es presentaran durant els 26 dies naturals següents a la publicació de l'anunci de licitació en el Diari Oficial de la Generalitat Valenciana.
  
b) Documentació a presentar: s'indica en la clàusula novena del plec de condicions economicoadministratives.
  
c) Lloc de presentació: Registre General del Consell Metropolità de l'Horta, de 09.00 a 14.00 hores.
  
7. Obertura de les ofertes
  
S'efectuarà en la forma i dates que estableixen les clàusules X i XII del plec de condicions economicoadministratives.
  
8. Despeses d'anuncis
  
L'adjudicatari pagarà totes les despeses originades en la licitació.
Diari Oficial de la Generalitat Valenciana


Sumari del DOGV 3303, del 07-08-1998 (1998/6422)

RESOLUCIÓ de 10 de juliol de 1998, de la Conselleria de Benestar Social, per la qual s'amplien els crèdits corresponents a determinades ajudes regulades en l'Ordre de 26 de març de 1998.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3303

Data del DOGV
:   07-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6422


Data del document
:   10-07-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 10 de juliol de 1998, de la Conselleria de Benestar Social, per la qual s'amplien els crèdits corresponents a determinades ajudes regulades en l'Ordre de 26 de març de 1998. [1998/X6422]
  
El 2 d'abril de 1998 va ser publicada l'Ordre de 26 de març de 1998, de la Conselleria de Benestar Social (DOGV núm. 3.216), per la qual s'estableixen les bases reguladores per a la concessió de subvencions en matèria d'atenció i prevenció de les drogodependències i altres trastorns addictius.
  
Per a les despeses establides en el capítol II del títol I de l'esmentada Ordre, es va destinar un crèdit de 31.871.670 PTA, amb càrrec a la línia de subvenció 7.01 "Inversions en Recursos d'Atenció i/o Prevenció".
  
Com que hi ha crèdits disponibles en la citada línia de subvenció per un import de 8.919.978 PTA, i a fi d'incrementar les ajudes que s'han de concedir durant el present exercici, correspon donar publicitat a aquesta, en els termes previstos en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.
  
D'acord amb el que s'hi ha exposat, aquesta Conselleria de Benestar Social ha acordat la resolució següent:
  
Modificar l'import destinat a les subvencions concedides amb càrrec a la línia 7.01, "Inversions en Recursos d'Atenció i/o Prevenció" publicat en l'esmentada Ordre de 26 de març de 1998, en el sentit d'ampliar-ne la quantia en 8.919.978 PTA, i així quedarien els crèdits previstos per a 1998 en la quantia de 76.406.778 PTA.
  
Els crèdits resultants després d'aquesta modificació tenen caràcter màxim, i no es podran concedir subvencions una vegada esgotats aquests crèdits.
Diari Oficial de la Generalitat Valenciana


Sumari del DOGV 3382, del 27-11-1998 (1998/9343)

Recurs contenciós administratiu número 3234/1997. Notificació i citació a comparèixer.
--------------------------------------------------------------------------------------

### Dades del document

Número de DOGV
:   3382

Data del DOGV
:   27-11-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/9343


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 3234/1997. Notificació i citació a comparèixer. [1998/S9343]
  
 El secretari general de la Conselleria d'Economia, Hisenda i Administració Pública, fa saber:
  
Que la senyora Juana Sanguesa Bejar i altres, han interposat recurs contenciós administratiu número 02/3234/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la Resolució de 7 d'agost de 1997, de la Direcció General de Funció Pública per la qual es modifica la classificació del lloc de treball C/D 16.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat, i se'ls cita en el termini de nou dies, a l'objecte que puguen comparèixer en les esmentades actuacions, si ho estimen convenient, per mitjà d'escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3306, del 12-08-1998 (1998/6877)

DECRET 107/1998, de 29 de juliol, del Govern Valencià, pel qual s'autoritza l'ampliació d'ensenyaments en la Universitat de València-Estudi General.
----------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/07/29/107/dof/vci/html**

### Dades del document

Número de DOGV
:   3306

Data del DOGV
:   12-08-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/6877


Data del document
:   29-07-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 107/1998, de 29 de juliol, del Govern Valencià, pel qual s'autoritza l'ampliació d'ensenyaments en la Universitat de València-Estudi General. [1998/X6877]
  
La Universitat de València-Estudi General sol·licità l'autorització per a la implantació dels ensenyaments universitaris conduents a l'obtenció del títol oficial de Diplomat en Educació Social, per a la qual cosa adjunta la memòria justificativa, així com l'acord del Consell Social de la Universitat de València-Estudi General, que proposa la implantació dels ensenyaments a què fa referència el present decret.
  
El Consell Interuniversitari de la Comunitat Valenciana conegué la sol·licitud de la Universitat de València-Estudi General.
  
El Consell d'Universitats emeté informe favorable amb relació a la proposta d'implantació d'ensenyaments formulada per la Universitat de València-Estudi General, així mateix ha homologat el corresponent pla de estudis.
  
Per tot això, tot i que s'han complit els requisits exigits per l'article 9 de la Llei Orgànica 11/1983, de 25 d'agost, de Reforma Universitària, en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 29 de juliol de 1998,
  
DECRETE
  
Article únic
  
Autoritzar a la Universitat de València-Estudi General per a la implantació i posada en funcionament dels ensenyaments conduents a l'obtenció del títol oficial de Diplomat en Educació Social, que organitzarà la Facultat de Filosofia i Ciències de l'Educació.
  
DISPOSICIONS FINALS
  
Primera
  
Es faculta al conseller de Cultura, Educació i Ciència per a dictar les disposicions necessàries per a l'aplicació i l'execució del que disposa aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 29 de juliol de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI
Diari Oficial de la Generalitat Valenciana


Sumari del DOGV 3342, del 01-10-1998 (1998/7874)

Informació pública de l'homologació global modificativa de les Normes Subsidiàries d'Almoines.
----------------------------------------------------------------------------------------------

### Dades del document

Número de DOGV
:   3342

Data del DOGV
:   01-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7874


Organisme emissor
:   Ajuntament d'Almoines

Tipus de document
:   Anunci

Informació pública de l'homologació global modificativa de les Normes Subsidiàries d'Almoines. [1998/M7874]
  
El Ple de l'Ajuntament, en sessió celebrada amb data 30 de juliol de 1998, va acordar sotmetre a informació pública per termini d'un mes, l'homologació global modificativa de les Normes Subsidiàries d'Almoines, de conformitat amb el que estableix l'article 38 de la Llei 6/1994, de 15 de novembre, Reguladora de l'Activitat Urbanística, a efectes del seu examen i de les al·legacions que s'estimen pertinents.
Diari Oficial de la Generalitat Valenciana


Sumari del DOGV 3379, del 24-11-1998 (1998/9216)

Expedient número 390/98. Adjudicació del subministrament de 120.000 dosis de vacuna contra la diftèria i el tètan en presentació d’adults (Td) monodosis.
---------------------------------------------------------------------------------------------------------------------------------------------------------

### Dades del document

Número de DOGV
:   3379

Data del DOGV
:   24-11-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/9216


Organisme emissor
:   Conselleria de Sanitat

Tipus de document
:   Anunci

Expedient número 390/98. Adjudicació del subministrament de 120.000 dosis de vacuna contra la diftèria i el tètan en presentació d'adults (Td) monodosis. [1998/X9216]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics. C/ Roger de Llúria, 19, 46290 València. Telèfon 47 896 31 51, fax 96 386 66 07.
  
c) Número d'expedient: 390/98
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de 120.000 dosis de vacuna contra la diftèria i el tètan en presentació d'adults (Td) monodosis.
  
c) Lot: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.325, de 8 de setembre de 1998, BOE núm. 206, de 28 d'agost de 1998, i DOCE.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: trenta-tres milions nou-centes seixanta mil (83.253.410) pessetes.
  
5. Adjudicació
  
a) Data: 16 d'octubre de 1998.
  
b) Contractista: Instituto Berna de España, SA.
  
c) Nacionalitat: espanyola.
  
Import d'adjudicació: trenta milions (63.587.385) de pessetes.
Diari Oficial de la Generalitat Valenciana


Sumari del DOGV 3397, del 21-12-1998 (1998/10832)

Correcció d'errades de l'edicte (1998/L9386) de la Conselleria d'Economia, Hisenda i Administració Pública, pel qual es notificava als interessats que s'hi detallaven les resolucions dictades pel conseller d'Economia, Hisenda i Administració Pública en els expedients de sanció respectius.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10741


Organisme emissor
:   Conselleria d'Economia, Hisenda i Administració Pública

Tipus de document
:   Correcció d'errades

Correcció d'errades de l'Edicte (1998/L9386) de la Conselleria d'Economia, Hisenda i Administració Pública, pel qual es notificava als interessats que s'hi detallaven les resolucions dictades pel conseller d'Economia, Hisenda i Administració Pública en els expedients de sanció respectius. [1998/X10991]
  
S'han advertit errades materials en la publicació de l'Edicte esmentat (1998/L9386), publicat en el DOGV número 3.381, de data 26 de novembre de 1998, que es corregeixen de la manera següent:
  
En la pàgina 18.829:
  
- En el primer guió, on diu: «... s'acorda imposar-li una multa de cent cinquanta mil pessetes (150.000 PTA), prevista ...».
  
Ha de dir: «... s'acorda imposar-li una multa de cent cinquanta mil pessetes (150.000 PTA), i el comís dels elements utilitzats en el joc i la incautació de les quantitats intervingudes, prevista ...».
  
- En el segon guió, on diu: «... s'acorda imposar-li una multa de cent mil pessetes (100.000 PTA), prevista ...».
  
Ha de dir: «... s'acorda imposar-li una multa de cent mil pessetes (100.000 PTA), i el comís dels elements utilitzats en el joc i la incautació de les quantitats intervingudes, prevista ...».
  
- En el tercer guió, on diu: «... s'acorda imposar-li una multa de tres-centes mil pessetes (300.000 PTA), prevista ...».
  
Ha de dir: «... s'acorda imposar-li una multa de tres-centes mil pessetes (300.000 PTA), i el comís dels elements utilitzats en el joc i la incautació de les quantitats intervingudes, prevista ...».
  
- En el quart guió, on diu: «... s'acorda imposar-li una multa de tres-centes mil pessetes (300.000 PTA), prevista ...».
  
Ha de dir: «... s'acorda imposar-li una multa de tres-centes mil pessetes (300.000 PTA), i el comís dels elements utilitzats en el joc i la incautació de les quantitats intervingudes, prevista ...».
Diari Oficial de la Generalitat Valenciana


Sumari del DOGV 3237, del 07-05-1998 (1998/3193)

Informació pública del Projecte d’Urbanització de les Unitats d’Execució 4.6, 4.7, 4.8, 4.9, 4.10, 4.11 Marquesat i els Voltants.
---------------------------------------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3193


Organisme emissor
:   Ajuntament de Torrent

Tipus de document
:   Anunci

Informació pública del Projecte d'Urbanització de les Unitats d'Execució 4.6, 4.7, 4.8, 4.9, 4.10, 4.11 Marquesat i els Voltants. [1998/M3193]
  
En compliment de la Resolució de l'Alcaldia número 555, de data 20 de març de 1998, i de conformitat amb el que disposa l'article 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública per termini de 20 dies el Projecte d'Urbanització de les Unitats d'Execució 4.6, 4.7, 4.8, 4.9, 4.10, 4.11 Marquesat i Entorno.
  
Durant l'esmentat període, qualsevol interessat podrà consultar els expedients als locals del Servei d'Urbanisme, Obres i Medi Ambient d'aquest Ajuntament, situat al carrer de Ramón y Cajal, número 7, de Torrent, en horari de 09.30 a 13.00 hores, i presentar al·legacions sobre l'esmentat projecte.
Diari Oficial de la Generalitat Valenciana


Sumari del DOGV 3285, del 14-07-1998 (1998/5175)

Recurs contenciós administratiu número 1570/98.
-----------------------------------------------

### Dades del document

Número de DOGV
:   3285

Data del DOGV
:   14-07-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/5175


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 1570/98. [1998/A5175]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Federació Valenciana de Pymes d'Escoles Infantils Privades ha interposat un recurs contenciós administratiu amb el número 02/0001570/19432, contra el Decret 27/1998, de 10 de març de 1998 (DOGV número 3.211, de 26 de març de 1998), i l'Ordre de 3 d'abril de 1998 (DOGV número 3.220, de 8 d'abril de 1998), del Govern Valencià Conselleria d'Educació respectivament, sobre la regulació d'admissió de l'alumnat en centres docents i centres d'Educació Primària i Secundària.
  
Cosa que es fa pública als efectes preceptuats en l'article 60 de la llei d'aquesta jurisdicció.